#####  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 5. schôdza

 Číslo: CRD-1906/2010

8

U z n e s e n i e

 **Ústavnoprávneho výboru Národnej rady Slovenskej republiky**

 **z 10. augusta 2010**

 **Ústavnoprávny výbor Národnej rady Slovenskej republiky**

k návrhu na vyslovenie súhlasu Národnej rady Slovenskej republiky s Veriteľskou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou a Fínskou republikou (tlač 30) a

 **Ústavnoprávny výbor Národnej rady Slovenskej republiky**

#  p r e r o k o v a l

návrh stanoviska predsedu Ústavnoprávneho výboru Národnej rady, ktoré znie:

„Dojednané medzinárodné zmluvy, na ktorých platnosť sa vyžaduje súhlas Národnej rady SR, predkladajú prezident Slovenskej republiky alebo vláda Slovenskej republiky Národnej rade SR na vyslovenie súhlasu. Návrh na nevyslovenie súhlasu s medzinárodnou zmluvou nie je spôsobilý byť predmetom rozhodovania Národnej rady podľa čl. 86 písm. d) Ústavy SR. Z uvedených dôvodov Národná rada SR vo veciach podľa čl. 86 písm. d) Ústavy rozhoduje vždy o takom návrhu uznesenia, akým vyslovuje súhlas s dojednanou medzinárodnou zmluvou. V prípade, ak Národná rada SR potrebnou väčšinou návrh na vyslovenie súhlasu s predmetnou medzinárodnou zmluvou neschváli, takáto medzinárodná zmluva sa považuje za neschválenú a nemôže byť prezidentovi Slovenskej republiky predložená na ratifikáciu.“;

# B. s c h v a ľ u j e

 predmetné stanovisko a z uvedených dôvodov

odporúča Národnej rade Slovenskej republiky

 hlasovať o uznesení, ktoré znie:

 „Národná rada

 podľa článku 86 písm. d) Ústavy Slovenskej republiky

 **v y s l o v u j e s ú h l a s**

s Veriteľskou zmluvou medzi Belgickým kráľovstvom, Spolkovou republikou Nemecko, Írskou republikou, Španielskym kráľovstvom, Francúzskou republikou, Talianskou republikou, Cyperskou republikou, Luxemburským veľkovojvodstvom, Maltskou republikou, Holandským kráľovstvom, Rakúskou republikou, Portugalskou republikou, Slovinskou republikou, Slovenskou republikou a Fínskou republikou“;

## C. u k l a d á

predsedovi výboru

 predložiť stanovisko výboru k uvedenému materiálu predsedovi gestorského výboru – Výboru Národnej rady Slovenskej republiky pre financie a rozpočet.

#  Radoslav Procházka predseda výboru

overovatelia výboru:

Róbert Madej

Jana Dubovcová